---
# System prepended metadata

title: Ketterä kehitys kehittäjäblogi

---

# Ketterä kehitys kehittäjäblogi

**Aleksi Putkonen**

Työajanhallinta:
https://clockify.me/tracker
Azure DevOps:
https://dev.azure.com/tiko-agile2020/Ryhm%C3%A4%20P1

***29.10.2020***
Yhteistapaaminen ja toimeksiantoon tutustumista. Laitoimme Discordin pystyyn ja aloitamme suunnittelun. Ryhmäohjaus pyritään saamaan huomiselle.
Pistin pystyyn omat työajanseurannat sekä kehittäjäblogin.


***30.10.2020***
Pidettiin palaveria ja päätettiin projektin rooleista.
Olen itse Scrum master ja mahdollisesti tuotteen omistaja.
Tutustuin lisää AzureDevOpsiin, viimekerrasta on jo vähän aikaa.
Loin projektille Wiki sivun Azureen. Sain aika hyvin tehtyä (mielestäni) tänään. Lisäsin wikiin projektin perustiedot sekä ensimmäisen tapaamisen pöytäkirjat.
Ohjaus pidettiin 14-15 aikaan.

![](https://i.imgur.com/auuVcJC.png)

**Sprintti 1**
***3.11.2020***
Viikonloppu meni muuttoa tehdessä, mutta nyt olen päässyt hyvään vauhtiin. Toivottavasti tahti jatkuu tästä. Päivitin projektin Wikin uuteen uskoon sekä tarkastelin saamaamme pakopeliä ensimmäistä kertaa. Tarkoituksena on pitää Sprint 1 suunnittelupalaveri sekä varata ohjaus aika.

***4.11.2020***
Palaveri aiheesta sprintit. Suunniteltiin sprintti 1. Perehdyttiin itse projektiin ja Unreal Engineen ja sen päivittämiseen. Otimme yhteyttä toimeksiantajaan ja sovimme palaverin heidän kanssaan.
Sain pelin auki Unreal Enginessä ja pääsin tutustumaan peliin sekä pelattavuuteen hiukan.
Loin GitHub repositoryn ja julkaisin sen Azure DevOpsiin muille.
Katsoin luentomateriaaleja joita ohjaajat meille jakoi ja koitin saada setupattua pelin.

***5.11.2020***
Päivä alkoi luennolla. Azure DevOps läpi käyntiä, sprintit ja backlogs on jo tuttuja ja olen saanut tehtyä pari sprinttiä projektiin. Tänään tarkoitus saada sprinttiä eteenpäin ja tutustua Unreal Enginen verkko ominaisuuksiin.
Sain varattua ohjaus ajan perjantaille ja pidämme palaveria ennen ohjausta läpi käytävistä asioista.

***6.11.2020***
Palaveri klo 12 ohjauksen asialistasta. Ongelmia ilmeni Repositoryn kanssa ja korjaan sen piakkoin. Ohjauksessa käytiin asialista läpi ja projektin seuraavista vaiheista. Seuraavaa sprintin suunnittelupalaveria pitäisi pitää alkuviikosta maanantaina. Tiistaina klo 13 on toimeksiantajan kanssa palaveri.
Projektin tutustuminen pitäisi saada etenemään. Koodi on vaikealukuista ja salasanan etsiminen oli helvetillinen työmaa...
Loin projektille kokonaan uuden repositoryn ja latasin pelin uudelleen Unreal Engineen. Ongelma ei silti näyttänyt korjautuneen ja asiaan pitää perehtyä lisää.

![](https://i.imgur.com/lPuTJcJ.png)
**Sprintti 2**

***10.11.2020***
Pidimme toimeksiantanajan kanssa palaveria. Aukaisi kyllä paljon projektia ja mitä siihen on tehty ja mitä tulisi tehdä. Pidimme myös palaveria siitä mitä meidän tulisi tehdä ja jaoimme vähän rooleja. Sovimme myös ohjauksen perjantaille.

***12.11.2020***
Tänään oli yhteinen luento. Luennon jälkeen aloin tutustumaan minipelin toiminnallisuuteen sekä assetteihin

***13.11.2020***
Koitin saada tehtyä omia hommia eteenpäin ennen ohjausta mutta en kyennyt tekemään paljon yhtään kun kuumetta oli noussut runsaasti edellisenä yönä.

![](https://i.imgur.com/LlW0JnZ.png)

**Sprintti 3**
***16.11.2020***
Viikonloppu meni kokonaan sairastellessa eikä tauti vieläkään ole selätetty kokonaan. Kuitenkin pääsen vihdoin tutustumaan tarkemmin mitä muut ovat saaneet aikaan ja mitä itse pitäisi tehdä.

***17.11.2020***
Toimeksiantajan palaverissa todettiin, että olemme saaneet projektia näppärästi etenemään. Sain eilen yöllä tehtyä minipeli kolmoseen taustan ja tänään aion tehdä siihen vielä ohjauspaneelin tuomaan vähän perspektiiviä ja komeutta. Saatiin myös VIHDOIN aloitettua Scrum Checklist. Aloitamme tänään myös varsinaiset scrum tapaamiset sekä projektin läpikäynnin viikottain.

***19.11.2020***
Pidimme tänään Daily Scrum tapaamisen ja täyttelimme ensimmäistä kertaa scrum checklistiä. Aloin tekemään uusia assetteja minipeli 3.

***20.11.2020***
Ohjaustapaaminen pidettiin tänään. Otin enemmän puheenjohtajan roolia kun varsinainen puheenjohtaja ei ollut varsin aktiivinen. Tapaamisen jälkeen pidimme Daily Scrumin ja vähän suunnittelua mitä tehdään viikonloppuna.

***21.11.2020***
Tein vihdoin assetit valmiiksi ja rupesin tekemään minipeliin.

![](https://i.imgur.com/N1iB44w.png)


**Sprintti 4**

***23.11.2020***
Daily scrum tapaaminen. Tapaamisen jälkeen jäätiin työstämään projektia lisää. Vein uudet assetit peliin ja mietittiin, mitä tehdään minipeli 3 takaseinän yläpuolella olevalle reaktorille. Reaktoriin pitäisi tehdä luultavasti uusi graaffinen tyyli valkoisen palkin sijaan.

Tiimin sisällä alkaa kehittyä hyvin roolit joita kukin noudattaa. Tähän asti tiimi on tehnyt työtä hyvin. Työ jakautuu kyllä tasaisesti ja kukaan ei valita liiasta työstä.


***24.11.2020***
Daily scrum tapaaminen. Tapaamisen jälkeen aloin tehdä tekstuureja minipeli 3 asseteille. Katsottiin myös läpi, mitä ollaan saatu (retrospektiivi)

Retrospektiivissä todettiin, että edistys ei ole mitenkään kehuttavaa, mutta jotain silti saatiin aikaiseksi. Suunta on tästä vain ylöspäin.

***27.11.2020***
Daily scrum tapaaminen. Ohjauspalaveri klo 15.00 saatiin asioita selville suht hyvin. Aloitan tekemään ohjelmointia minipeli 1 resetointiin. Viikonlopun aikana pitäisi saada scrum checklist kuntoon, linkitykset "todisteisiin".

Tiimin sovituista asioista pidetään kiinni siinä missä muutkin. Mielestäni jokainen on kyllä osallisena jokaisessa palaverissa ja tekee osansa backlogista. Voisin itse ruveta sprinttien suunnittelussa pitämään omaa listaa asioista, joita pitää itse tehdä ja huolehtia, että teen ne.


***28.11.2020***
Koitin saada tekstuureja tuotua peliin, mutta jostain syystä tekstuurit eivät toimi. Aloin myös tekemään Reset nappia minipeli 1. (Ohjelmoida). Scrum masterina olen perehtynyt enemmän siihen rooliin. Alussa oli hyvin epäselvää mitä minun pitäisi tehdä ja miten paljon osallistun eri asioihin.

Olen alkanut miettimään myös SM:n roolia. Kun olen ottanut hiukan "kaksoisroolia" kehitystyöstä, on se hiukan noussut yli SM:n roolin. Mutta nyt alan ottamaan omaa roolia vahvemmin ja tekemään tehtävääni kuten pitää.

Ymmärrän, että olen SM:n roolissa vastuussa enemmän kuin kehitystiimi. Vastaan kuitenkin ensimmäisenä siitä, että tiimi tekee työtä oikein ja hyvin. Tämä vaatii tosiaan sen, että tiimi tuo esille asioita jotka on mielen päällä ja mitkä ei ole kunnossa. Tähän asti ei tosin ole ollut hirveästi ongelmia (paitsi alun ongelmat olemattoman dokumentoinnin takia). Scrum masterina otin myös roolin palavereiden kirjurina. Se voisi helpottaa työtä scrum masterina.

***30.11.2020***
Viikon ensimmäinen Daily Scrum tapaaminen. Tällä kertaa tehtävä pöytäkirja ja linkitettävä scrum checklistiin. Jatkan työskentelyä checklistin parissa ja reset painikkeen toteutusta. Checklist alkaa olla aika selkeä, linkitykset saadaan kuntoon seuraavaan ohjaukseen mennessä niin ei tule siitä enää sanomista.

Työryhmän työt on kyllä hyvin alkanut jakautua tämän sprintin aikana. Jokaisella on nyt aika hyvin töitä niin, että osallistujilla ei ole vastalauseita. Annoin päivän palaverissa jokaiselle käskyn, että tuo esille, jos jokin ei onnistu tai muuten mättää. Toivottavasti jatkossa saisi enemmän mielipiteitä tiimiltä.

Sprinttien suunnittelussa osallistun tästä lähin vielä enemmän keskusteluun siitä, mitä kehitystiimi osaa ja onko jollain vahvuuksia tehdä tiettyjä tehtäviä. Tämän avulla projektin tehtävät on varmasti helpompi jakaa tasaisesti ja ilman ongelmia.

Ville kertoi hiukan tänään toisen P2 tiimin pelistä ja miten se on edennyt. Tuli hiukan painetta päälle, millainen peli me saadaan peli kuntoon. (Kyllä me saadaan vielä hyvä peli aikaan!)

***1.12.2020***
Toimeksiantajan palaveri. RESET nappi saatiin toimimaan ja alta pois kuleksimasta. Seuraavan sprintin suunnittelupalaveri. Sovittiin ohjaus perjantaille kuten aina.

Nyt pitäisi olla myös clockifyssä ajankäytössä eriteltynä eri tehtäviin mennyt aika. Yhteydenpitoon mennyt aika on merkattu palaverina.

![](https://i.imgur.com/wC7TZnz.png)


**Sprintti 5**

***2.12.2020***
Daily scrum ja kehityspalaveria. Tein minipeli 3 taustaa jottei peli näyttäisi niin tylsältä ja tyhjältä. Scrum checklistin läpi katsominen. Linkitykset alkaa olla hyvällä mallilla. Alan myös paremmin erottaa kahta rooliani joita olen tehnyt tähän asti. Olen siis scrum master mutta samalla teen kehitystä peliin. Tällä hetkellä tosin panos ollut enemmän kehitystiimin puolella.

Scrum masterin rooliin on kyllä hankala tottua. Vaikka koen itseni johtamis henkisenä ihmisenä, tuntuu jotenkin oudolta ottaa roolia. Kun tässä ollaan jokainen kuitenkin saman arvoisia opiskelijoita ja taito on kaikilla mitä on. Kai se tästä lähtee. Erityisesti pidän kyllä sitä johtamis luonnetta vahvuutena, joka oikeasti auttaa tässä roolissa, kun siihen vain pääsee sisään.

***3.12.2020***
Daily scrum klo 15. Käytiin läpi mitä on tehty ja mitä tehdään. Huomenna pidetään taas ohjauspalaveri. Pitäisi selvittää PO:n kanssa tablettien lainaamisesta pelin testausta varten. Selvityksenä vielä että olen projektin Scrum Master mutta otan myös taskeja itselle tehtäväksi, kun kehitystiimi on aika pieni.

Otin tänään myös puheeksi discordin käytön. Meillä on tosiaan discordissa "random" niminen kanava, jossa keskustelu on varsin aktiivista. Mutta siihen pääsee ainoastaan kehitystiimi, PO ja SM. Kehotin keskustelun siirtyvän "General" kanavalle, jotta kommunikaation määrä näkyisi myös ohjaajille. (Lopussa kuvankaappaus)

Mutta keskustelu on mielestäni sujunut hyvin chatin kautta. Olemme kuitenkin pitäneet aika pitkiä palavereita joihin koko tiimi on osallistunut. Olen itse kyllä yksi aktiivisimmista keskustelijoisa. Kevennän myös usein tunnelmaa heittämällä chattiin meemejä tai gifejä (jos siis tilanne on sopiva)

Toimivin käytäntö on kuitenkin tuo, että daily scrumin jälkeen keskustellaan koko projektista ja samalla tehdään työtä. Kuten esimerkiksi parikoodaamisessa. Erittäin mukava, kun voi kysyä apua heti suoralla yhteydellä.

***4.12.2020***
Aloitin aamun päivittämällä scrum checklistin. Hoidin linkitykset kuntoon (ainakin suurimmaksi osaksi). Järjestin myös projektin Wikin uudelleen. Wiki alkoi täyttyä yksittäisistä pöytäkirjoista ja nyt kun niitä alkaa tulemaan vielä lisää jokaisesta tapaamisesta, on niiden hyvä olla järjestyksessä. Daily Scrumeissa on vähän ongelmallista se, että aina ei tule sanottavaa tai kirjattavaa.
Palaverissa oli huomattavaa kehitystä. Toivottavasti ensiviikolla menee vielä paremmin. Ohjauspalaverin jälkeen pidettiin tiimipalaveri ja käytiin vähän läpi palaveria ja palautetta. Seuraavaksi rupean tekemään kaavioita Janin kanssa.

***7.12.20202***
Daily scrum. Aika vähän saanut tänään aikaiseksi kun iltapäivällä lähdettävä ajelemaan etelään ja tiistaina jää kaikki väliin tärkeämpien menojen takia.

Olen huomannut viimeaikoina, että Antti Salo on varsin hiljainen. Hän ei tuo esille juuri mitään ongelmia joita kohtaa pelissä. Yleensä hän kyllä korjaa ne itse. Olisi kuitenkin hyvä minunkin ja varmasti PO:n myös, jos jokin bugi pelissä ilmenee. Sanoin Antille tästä palaverin jälkeen kahden kesken, toivottavasti uskaltaa jatkossa tuoda asioita esille rohkeammin.

Clockify:
https://gyazo.com/17c178ef1a37d8ee30763569bdbe89a9

**Sprintti 6**

***9.12.2020***
Aloitetaan aamu sprintin suunnittelupalaverilla. Alkaa tulla kiire, sillä viimeinen sprintti alkaa. Toisaalta jos nopeasti tehdään niin saadaan (lähes) valmiiksi. Sain nyt tehtyä buildin jotta pääsee testaamaan peliä androidilla ja windowssilla. Paljastui muutamia bugeja jotka olisi kyllä ollut hyvä havaita aiemmin. Minipeliin tekemät grafiikat menee hiukan hukkaan, kun vasta buildatessa tajuttiin, että minipelissä pelin taso skaalautuu vaikeustason mukaan. Pitää keksiä joku järkevä korjausvaihtoehto.

***10.12.2020***
Aloitettiin 12 aikaan miettimään mitä näytetään toimeksiantajan palaverissa toimeksiantajille. Meillä oli nyt pelattavat buildit näytettävänä ja toimi kyllä hyvin. Pelatessa löytyi toki bugeja jotka koitetaan korjata tässä ennen projektin loppua. Minipeli 3 pitää jotenkin vielä keksiä keino saada numerot järkevämmin sijoiteltua, mutta eiköhän sen saa tehtyä. 


![](https://i.imgur.com/Xg19GcQ.png)


**Sprintti 7**

***15.12.2020***
Daily scrum tapaaminen. Peli on pelattava windowssilla mutta bugeja toki löytyy. Tabletilla peli toimi ensimmäisella yrittämällä, mutta alkoi kaatuilemaan toisen yrityksen jälkeen. Peli kaatuu aina, kun pelaaja yrittää avata jonkin minipelin. Logista ei oikein löytynyt mitään, mikä valaisisi ongelmaamme.
Yritin buildata peliä uudelleen, kokeilla vanhoja buildeja ja vaihtaa pelin graaffisia asetuksia buildatessa, mutta mikään ei auttanut.

***16.12.2020***
Daily scrum tapaaminen taas. Mitään konkreettista ei olla saatu aikaan. Dokumentointi alkanut näyttää paremmalta. Ollaan yritetty pari päivää saada peli toimimaan android laitteella tuloksetta. Error viestistäkään ei hirveämmin mitään irti saatu.
Minipelin 2 reset ominaisuudessa oli korjaamista valojen sammuttamisen kanssa. Yksinkertainen korjaus johon meni 40 minuuttia... Mutta korjattu se kuitenkin on.

***17.12.2020***
Viime yönä saatiin minipelit toimimaan tabletti versiolla! Siihen meni aika monta tuntia ja kiroilua mutta saatiin kuitenkin toimimaan.
Tänään projektin esittely koko kurssille. Esitys meni ihan hyvin, vielä tosin bugeja on buildissa. Osa ongelmisa on jo korjattu, mutta ei ennättänyt esitettävään buildiin. Tänään vielä toimeksiantajalle esittely, valitettavasti vaan en itse pääse mukaan.

***18.12.2020***
_Vaikka on perjantai, emme ole vielä lomalla._
Tänään tehtiin viimeiset testaamiset, ja korjailtiin suurimpia bugeja. Toimeksiantaja haki myös lainassa olleet testauslaitteet, niin tähän se nyt loppuu. Pieni UI glitsi jäi peliin, joka jäi kyllä myös harmittamaan. Viimeisen parin päivän aikana teimme Antti Palon kanssa kovasti töitä, että saisimme hyvin kootun pelin luovutukseen ja mielestäni onnistuimme aika hyvin.

Sain myös tänään VIIMEINKIN korjattua tiimin viestinnän. Sain tiimin suostumaan siihen, että piilotettu kanava julkaistaan ohjaajille. Kommunikaatio on kuitenkin todella iso osa mitä tahansa projektia. Viestintä on kyllä alusta asti toiminut hyvin yleisesti.

Vielä olisi Itse- ja vertaisarvionti kirjoitettavana. 

![](https://i.imgur.com/Xfbfpfs.png)



**Itse- ja vertaisarviointi**

**Itsearvio**
Projekti minun osaltani tuntuu olleen onnistunut, ottaen huomioon uusien asioiden määrän. Scrum masterin rooli oli toki vaativa ja "kaksoisrooli" ei helpottanut työtä. Kuitenkin koen onnistuneeni scrum masterin tehtävässä hyvin, muuta tiimiä tukien ja innostaen.
Alussa oli vaikea päästä työtahtiin, joka osin johtui sekavasta projektin aloituksesta, mutta kun puolessa välissä alkoi ymmärtämään mitä tehtäviini kuului, alkoi roolin ottaminen oikein kunnolla.
Scrum masterin lisäksi otin itselleni kehitystehtäviä tukeakseni muuta tiimiä. Jos en olisi ottanut kehitystehtäviä, tunsin itseni hiukan turhaksi ja jopa muita ärsyttäväksi, jos en tekisi itse peliin mitään.

Projektissa jokainen osallistuja (sen jälkeen kun yksi tiimiläinen putosi pois) teki mielestäni erittäin kovasti töitä. Ja erityisesti Antti Palo (PO), jonka kanssa teimme tiiviisti yhteistyötä. Antti piti erittäin hyvin huolen toimeksiantajan tapaamisista ja kommunikoinnista. 

Kehitystiimi teki hyvää työtä projektin eteenpäin viemisessä. Alkukankeuden jälkeen tuntui, että projekti eteni hyvin ja kenelläkään ei ollut hirveän suuria ongelmia. Koko kehitystiimi teki erinomaista työtä.

Yleinen panostus. Projekti oli kyllä selkeästi priorisoituna syksyn aikana ykköseksi kaikista. Tämä projekti tuntui oikeasti "omalta" ja pääsi tekemään sitä, missä tunsin olevani hyvä. Koen itseni enemmän johtaja henkisenä ihmisenä, joten halusin vapaaehtoisesti ottaa SM:n tehtävän itselleni. Sen mukaan sitten panostinkin projektiin erittäin isosti. 4

Itseäni kehumatta liikaa, sanoisin että sovin "johtajan" rooliin hyvin. Mielestäni osasin roolin tehtävät kun vain sai käsityksen siitä, mitä rooli piti sisällään.

Kuitenkin löydän itsestäni parantamisen varaa tässä roolissa. Ottaen huomioon ensimmäistä kertaa roolissa olevana voisin sanoa että kyllä tästä kunnialla selvittiin. Rooliin sisälle päästyäni tein mielestäni parhaani mukaan tehtäväni ja koitin aina olla vahva "johtaja". Kaksoisroolini kehitystiimissä sujui myös hyvin. Olen itse erittäin tyytyväinen minipelin 3 grafiikkaan, jotka teimme Antin (Palo) kanssa.

Vahvuuksina näen itsessäni johtajan luonteen, rauhallisuuden ja sen, että esimerkiksi palavereissa otin jonkin roolin (jota en itsekkään tunnista) päälle, että sain kaiken olennaisen ulos muista tiimiläisistä. Kehityksen varaa on organisoinnissa. Esimerkiksi Scrum Cheklist on mielestäni hiukan vaatimaton ja vaatii vielä organisointia.

Omien työtehtävien hallinnassakin voisi olla aina parantamisen varaa. Alussa varsinkin tuntui unohtuneen tuo SM:n rooli ja keskityin enemmän kehitystyöhön, mutta sekin mielestäni korjaantui loppua kohti. Vaikka varsinaiseen omaan työnkuvaan ei kuulunutkaan, niin toimin kaikissa palavereissa joissa olin itse paikalla, kirjurina. Tein myös kaikki pöytäkirjat sekä wikin azureen. Joka sinällään näin lopuksi katsottuna ei ehkä ollut parjaita vetoja, eikä jälkikään ollut mikään paras. 3

Työpanos ja sitoutuminen 4.

Viestintä antaisin itselle 5. Mielestäni olin eniten paikalla keskustelemassa ja puheliain. Sain myös mielestäni johdettua palavereita kyselemällä ja hiukan rennommalla puheellani. 

**Vertaisarvio**

*Antti Palo*
Antti teki todella kovasti töitä product ownerina. Erityisesti nyt viimeisen sprintin aikana. Minä ja Antti teimme testausta windowssilla ja androidilla. Product Ownerin rooli oli varmasti vaativa mutta mielestäni Antti sopi siihen luontaisesti. 5/5 toimintaa ja taitoa löytyy hurjasti!
Yleinen panos projektityöhön ehdottomasti 5, hän oli joka lähes joka päivä yhteydessä muihin tiimiläisiin, toi esille epäkohtia ja kannusti tiimiä loppuun saakka. Hän otti myös kehitystehtäviä itselleen, joka varmasti lisäsi työtaakkaa projektissa.
Rooliin hän sopi täydellisesti. Hänellä on johtajan luonne.
Roolissaan hän teki PO:n tehtävät ja vielä lisäksi kehitystiimin tehtäviä.
Vahvuudet: Johtajuus, puheliaisuus - toi esille asioita joita ei välttämättä huomattu. Kehityskohteena voisi mainita ylityöllistyneisyys. Voin kuvitella, jos tuolla työmäärällä tekee vuosia töitä, voi uupumus iskeä kovasti. Delekoi tehtäviä enemmän.
Omien tehtävien hallinnasta antaisin 4, hän ymmärsi mitä hänen tulee tehdä ja teki ne ajallaan ja erinoimaisesti.
Projektiin sitoutuminen 5, hän oli 100% mukana koko ajan.
Viestinnästä 4. Meidän koko tiimi keskusteli paljon. MUTTA mielestäni Antin, kuten muidenkin olisi pitänyt hoitaa kommunikaatio "virallisten" kanavien kautta. Keskustelu tapahtui aktiivisesti lähes päivittäin mutta kanavalla, jolle ei ollut pääsyä kellään muulla, kuin kehitystiimillä, SM:llä ja PO:lla. (Nyt pitäisi löytyä myös ohjaajille kanava "random".)


*Antti Salo*
Antti , kehitystiimin hiljaisempi, mutta ehdottomasti taidokkain kehittäjä. Hän osasi auttaa muita tiimiläisiä onglematilanteissa ja osaa todella hyvin työnsä. Kuitenkin hänen kommunikaatio muihin oli oma-aloitteisesta näkökulmasta katsottuna aika vähäistä. Mielestäni hän olisi voinut tuoda jotain ongelmia aikaisemmin ilmi, erityisesti minulle ja PO:lle. Oli toki hyvä, että hän itse vapaaehtoisesti korjasi asioita itse, mutta olisi niistä voinut kertoa muille. Muuten erittäin ahkera tekijä. 4.
Yleinen panos Antilla oli hyvä, hän teki ison osan blueprintteihin liittyvästä työstä ja neuvoi muita tiimiläisiä paljon. Hän teki kaiken aina ajallaan ja hiukan nopeamminkin kuin muut. Mielestäni antaisin arvosanaksi panostuksesta 4.
Rooli hänellä oli kehitystiimin jäsen. Kehittäjänä hän sopii hyvin rooliinsa. Mielestäni hän jopa sopi paremmin tähän rooliin, kuin esimerkiksi PO:n tai SM:n rooliin, yllämainitun hiljaisen olemuksen ja itsenäisyyden takia. Mutta en kommentoi tätä tarkemmin kun en varsinaisissa johtotehtävissä häntä nähnyt.
Roolin mukaisessa työssä hän oli mielestäni tiimin paras kehittäjä. Hän auttoi muita tarpeen mukaan ja teki omaa työtään moitteetta.
Jäsenen vahvuudet on ehdottomasti keskittyminen työhön ja avuliaisuus. Kehityksen varaa näkisin kommunikaatiossa muun tiimin kanssa (kuten aiemmin mainitsin.)
Omien työtehtävien hallinnasta arvosanana antaisin 4. Erittäin hyvää työtä ja jälkeä sai aikaan.
Työpanos ja sitoutuminen projektiin oli kohdallaan. Hän oli lähes aina paikalla, kun tapaamisia tai keskusteluja käytiin, mutta lähinnä kuuntelijana. 4.
Viestinnästä antaisin arvosanaksi 3. Hän oli hiljaisin jäsen koko tiimistä. En tarkoita että hän oli huono tiimiläinen mutta olisi hän voinut tuoda esille omia mielipiteitään ja muutamia ongelmia mitä hän oli itse ilmeisesti korjannut kertomatta muille.

*Ville Peltonen*
Ville, samoin kehitystiimin jäsen. Osaa hommansa ja tekee työtä käskettyä. Erittäin mallikkaasti otti asioista selvää, jos ei itse tiennyt tai osannut tehdä jotain.
Yleinen panos oli kohdallaan. Toki yhdessä vaiheessa oli hankalaa saada mahdutettua useita asioita päällekkäin ja ruotsin tentti vei valmistautumisellaan voiton projektin tekemisestä, kuten myös minulla ja muillakin tiimin jäsenistä. Mutta yleisesti ottaen hän teki työtä käskettyä ja vikisemättä. Kysyi apua kun tarvitsi ja toi projektiin mukaan osansa. 4
Roolina hänelle sopi kehitystiimin jäsen. Olisin nähnyt hänet myös johtajan roolissa mielelläni, mutta hän kovasti oli sitä mieltä, että sopii paremmin kehitystiimiin. Omisssa työtehtävissään hän oli hyvin mallikas tekijä.
Vahvuuksia oli tiedonhaku ja kommunikaatio. Molemmat pelasi hyvin. Kehityskohteena voisi olla omien mielipiteiden ja ajatusten esille tuonti selkeästi. Varmasti hänellä olisi ollut sanottavaa projektista palavereissa enemmänkin.
Omien tehtävien hallinta sujui kuten pitää. Omat taskit tehtiin hyvissä ajoin pois alta ja otettiin lisää jos oli ottaa. Hän osasi tehtävänsä. 5
Työpanos oli varsin mallikasta. Teki kaikki omat työnsä, kuten muutkin tiimiläiset. En keksi mitään sanottavaa, mikä olisi pielessä. 4
Viestintään hän osallistui aktiivisesti. Myös kehitystä edistävään keskusteluun. Viestinnässä hän piti tiimin yleisilmettä positiivisena väliin heitettyjen vitsien ja meemien kanssa (sopivassa välissä tietenkin). 4

*Jani Hämäläinen*
Jani toimi kehitystiimin jäsenenä. Hän teki muun muassa uudet UI:t peleihin. Hän panosti projektiin paljon ja hänellä ei esimerkiksi ollut ruotsin tenttiä, johon olisi valmistautunut. Tuolla viikolla hänen panostuksensa näkyi selkeästi. Hän myös teki lähes kaikki kaaviot, joka oikeastaan pelasti tilanteen. Niin hyvää työtä että ansaitsee hatunnoston.
Rooli oli kuten muillakin, hyvin hallussa ja teki tehtävänsä mallikkaasti. En huomannut projektin aikana mitään, mikä olisi ollut ongelmana.
Vahvuuksia oli ehdottomasti ajan tehokas käyttö ja gimp kuvankäsittely. Kehityskohteena voisin sanoa sen, että palavereissa oli usein pitkiäkin aikoja mikrofoni pois päältä ja sanoi jotain aina kun kysyttiin. Eli omaa ääntä ja mielipiteitä esiin rohkeasti.
Omat työtehtävät hyvin hallussa. Otti tehtäviä välillä aika reiluti ja teki ne ajallaan. 4
Työpanos ja sitoutuminen projektiin 4.
Viestintä oli kyllä chatin kautta aktiivista ja osallistuvaa, mutta palavereissa voisi tuoda itseään esille vielä lisää. 4



Azuresta löytyy kaikki pöytäkirjat palavereista, jotka pidettiin. Keskustelut löytyvät discordista kanavalta "general2". Sieltä löytyy paljon kaikkien ryhmäläisten keskusteluja. 

![](https://i.imgur.com/yNMZrq7.png)
![](https://i.imgur.com/fs4NQbM.png)

